कहा- उम्मीद है अब कोई ऐसी भाषा नहीं बोलेगा; PM पर की थी विवादित टिप्पणी
Pawan Khera Controversial Remark Against Prime Minister Narendra Modi असम के मुख्यमंत्री हिमंत बिस्वा सरमा ने कांग्रेस प्रवक्ता पवन खेड़ा की गिरफ्तारी को सही ठहराया है। उन्होंने कहा कि चाहे आसमान में हों या धरती पर, अगर अपराध हुआ
प्रधानमंत्री नरेंद्र मोदी पर विवादित टिप्पणी करने के मामले में कांग्रेस प्रवक्ता पवन खेड़ा को असम पुलिस ने गुरुवार को गिरफ्तार किया था। हालांकि कुछ ही घंटे बाद सुप्रीम कोर्ट ने उन्हें अंतरिम बेल दे दी। खेड़ा के बयान को लेकर असम के CM हेमंत बिस्व सरमा ने बयान दिया है। सरमा ने दावा किया कि खेड़ा ने अपने बयान पर बिना शर्त माफी मांग ली है।
सरमा ने शुक्रवार को अपने सोशल मीडिया पर लिखा- आरोपी (पवन खेड़ा) ने बिना शर्त माफी मांगी है। हम उम्मीद करते हैं कि सार्वजनिक स्थानों की पवित्रता को बनाए रखते हुए अब से कोई भी राजनीतिक भाषण में असभ्य भाषा का इस्तेमाल नहीं करेगा।
सरमा ने गुरुवार को पवन खेड़ा पर असम पुलिस की कार्रवाई को सही बताया था। सरमा ने कहा- खेड़ा चाहे आसमान में हों या धरती पर, अगर अपराध हुआ है तो पुलिस को गिरफ्तार करने का अधिकार है। सरमा ने कहा- कैसे किसी को गिरफ्तार किया गया है, किस प्रक्रिया का पालन किया गया है वो अलग बात है। असम पुलिस अपना कर्तव्य निभा रही थी।
सरमा बोले- भारत न तो भूलेगा और न ही माफ करेगा
इस मामले में तीन दिन पहले सरमा ने पवन खेड़ा और कांग्रेस पर निशाना साधा था। उन्होंने कहा था कि ऐसे बयानों के लिए देश कांग्रेसियों को माफ नहीं करेगा। 20 फरवरी को सरमा ने एक ट्वीट किया- गलती न करें- प्रधानमंत्री के पिता पर दरबारी पवन खेड़ा की अमर्यादित टिप्पणी को कांग्रेस के शीर्ष स्तर का आशीर्वाद प्राप्त है, जो एक विनम्र मूल के व्यक्ति के PM होने के खिलाफ पात्रता और तिरस्कार से भरा है। कांग्रेसियों की इन भयानक टिप्पणियों को भारत न तो भूलेगा और न ही माफ करेगा।
पवन खेड़ा की गिरफ्तारी की वजह, PM पर दिया विवादित बयान
पवन खेड़ा को जिस बयान की वजह से गिरफ्तार किया गया, वह बयान उन्होंने 20 फरवरी को दिल्ली में दिया था। हिंडनबर्ग रिपोर्ट पर उन्होंने कहा था, 'जब अटल बिहारी वाजपेयी JPC बना सकते हैं तो नरेंद्र गौतमदास मोदी को क्या समस्या है।' अपने बयान में उन्होंने नरेंद्र दामोदरदास मोदी को गौतमदास मोदी कहा था।
इसके बाद उन्होंने आसपास खड़े लोगों से पूछा गौतम दास है या दामोदरदास। इसके बाद उन्होंने कहा कि नाम भले ही दामोदर दास है। उनका काम गौतमदास का है। हालांकि, बाद में उन्होंने सफाई दी थी प्रधानमंत्री के नाम को लेकर उन्हें कन्फ्यूजन था।
23 फरवरी को असम पुलिस ने फ्लाइट से उतारा, कोर्ट से मिली राहत
बता दें कि कांग्रेस नेता पवन खेड़ा गुरुवार को कांग्रेस के अधिवेशन में शामिल होने के लिए रायपुर जा रहे थे। खेड़ा दिल्ली एयरपोर्ट पर इंडिगो विमान में बैठे थे, तभी उन्हें नीचे उतारा गया। इसके बाद असम पुलिस ने पहले हिरासत में फिर गिरफ्तार कर लिया।पवन खेड़ा की गिरफ्तारी के बाद कांग्रेस सुप्रीम कोर्ट पहुंच गई, जहां से पवन खेड़ा को अंतरिम जमानत मिल गई।
साथ ही असम, लखनऊ और वाराणसी में दर्ज FIR को एक ज्यूरिडिक्शन में लाने के लिए कहा। कोर्ट ने कहा कि तीनों FIR की सुनवाई एक जगह होगी। यह आदेश सुप्रीम कोर्ट के चीफ जस्टिस डीवाई चंद्रचूड़, जस्टिस एमआर शाह और जस्टिस पीएस नरसिम्हा की बेंच ने दिया। कोर्ट ने असम और यूपी सरकार को भी नोटिस जारी किया है।
अब कोर्ट खेड़ा की गिरफ्तारी और तीनों केस को क्लब करने को लेकर 27 फरवरी को अगली सुनवाई करेगा। इधर, शाम को दिल्ली की द्वारका कोर्ट ने भी सुप्रीम कोर्ट के आदेश के बाद खेड़ा को 30 हजार के बॉन्ड पर अंतरिम जमानत दे दी। द्वारका कोर्ट ने असम पुलिस के ट्रांजिट रिमांड की मांग पर यह फैसला सुनाया।
जमानत के बाद खेड़ा बोले- बिना नोटिस के हुई गिरफ्तारी
अंतरिम जमानत मिलने के बाद पवन खेड़ा ने कहा, 'असम पुलिस ने गैरकानूनी तरीके से मुझे अरेस्ट किया। गिरफ्तारी को लेकर न ही मुझे पहले से कोई सूचना दी गई और न ही कोई नोटिस मिला। मुझे न्यायपालिका पर पूरा भरोसा है, जिसने आज मेरी फ्रीडम ऑफ स्पीच की रक्षा की। मामला कोर्ट में है, इसलिए कोई टिप्पणी नहीं करुंगा।' पूरी खबर यहां पढ़ें...
हिमंत बिस्वा सरमा से जुड़ी भास्कर की ये खबरें भी पढ़ें...
महिला बच्चे पैदा करने की फैक्ट्री नहीं':हिमंत बिस्वा सरमा ने मुस्लिम महिलाओं से अपील की- दो ही बच्चे पैदा करें
हिंदुओं के खिलाफ ऑल यूनियन यूनाइटेड डेमोक्रेटिक फ्रंट (AIUDF) के अध्यक्ष मौलाना बदरुद्दीन अजमल की विवादित टिप्पणी पर असम के मुख्यमंत्री ने पलटवार किया। हिमंत बिस्वा सरमा ने कहा- महिलाएं बच्चे पैदा करने की मशीन नहीं है। अजमल सिर्फ वोट बैंक के लिए एक वर्ग को खुश करने के लिए ऐसे बयान दे रहे हैं। पूरी खबर यहां पढ़ें...
असम CM पहले बोले-शाहरुख को नहीं जानता:फिर कहा- रात 2 बजे SRK का फोन आया था
शाहरुख खान-दीपिका पादुकोण की फिल्म पठान को लेकर देश के कई हिस्सों में विरोध हो रहा है। इसी बीच असम के मुख्यमंत्री हिमंत बिस्वा सरमा ने ट्वीट कर बताया कि मुझे शनिवार-रविवार रात 2 बजे शाहरुख खान ने फोन किया था। वे गुवाहाटी के नरेंगी हॉल में होने वाली पठान की स्क्रीनिंग को लेकर परेशान थे। पूरी खबर यहां पढ़ें...